TQR เปิดแผนธุรกิจปี 65 งาน “ออพเดย์” มุ่งพัฒนาประกันภัยรูปแบบใหม่
TQR ร่วมนำเสนอข้อมูลผลการดำเนินงานปี 64 และแผนการดำเนินธุรกิจปี 65 ในงาน “Opportunity Day” โดยมีความพร้อมในการมุ่งพัฒนาประกันภัยรูปแบบใหม่
TQR ร่วมนำเสนอข้อมูลผลการดำเนินงานปี 64 และแผนการดำเนินธุรกิจปี 65 ในงาน “Opportunity Day” โดยมีความพร้อมในการมุ่งพัฒนาประกันภัยรูปแบบใหม่
7 เม.ย. 2565

นายชนะพันธุ์ พิริยะพันธุ์ ประธานเจ้าหน้าที่บริหาร และ นายยุพเรศ พิริยะพันธุ์ รองประธานเจ้าหน้าที่บริหาร บริษัท ที คิว อาร์ จำกัด (มหาชน) หรือ TQR เปิดเผยว่า บริษัทฯ ได้ร่วมนำเสนอข้อมูลผลการดำเนินงานประจำปี 2564 และแผนการดำเนินธุรกิจปี 2565 ในงานบริษัทจดทะเบียนพบผู้ลงทุน “Opportunity Day” ผ่านระบบ Video Conference
โดยระบุว่า บริษัทฯ มีความพร้อมในการมุ่งพัฒนาประกันภัยในรูปแบบใหม่ๆ ร่วมกับบริษัทประกันภัย ประกอบด้วย ประกันภัยพืชผลทางการเกษตร การประกันสุขภาพ การประกันภัยไซเบอร์ การประกันภัยความรับผิดตามกฎหมายต่างๆ และการประกันภัยสำหรับรถยนต์ไฟฟ้า รวมทั้งการประกันที่เกี่ยวข้องกับพลังงานทางเลือกรูปแบบใหม่ และการประกันภัยที่เกี่ยวข้องกับกระแสของ Environmental, Social and Governance: ESG พร้อมมุ่งเน้นพัฒนาธุรกิจการให้บริการ (Service) SMART TRAINING PLATFORM ของ บริษัท อาร์สแควร์ จำกัด อย่างต่อเนื่อง